section_heading: Honda F1 Racing Team (2006. – 2008.)
paragraph_text: Jedan od prvih poteza Honde bilo je dovođenje Rubensa Barrichella kao drugog vozača, dok je u momčadi i dalje bio Jenson Button. Momčad je na testiranjima pokazala zavidnu kvalitetu, no problem se pojavio u pouzdanosti bolida. Uspjeli su na kraju izdržati napornu sezonu, te upisati i prvu pobjedu. Potpomognut vremenskim uvjetima, Jenson Button je ostvario svoju prvu pobjedu u karijeri na stazi Hungaroring u Mađarskoj.